কুদরত-ই-খুদা কমিশন প্রাথমিক, মাধ্যমিক এবং উচ্চ মাধ্যমিক স্তরে শিক্ষায় উল্লেখযোগ্য পরিবর্তনের সুপারিশ করে। কমিশনের রির্পোট অনুসারে প্রাথমিক শিক্ষা হবে ৮ বছর (ক্লাস-I থেকে ক্লাস-VIII) এবং মাধ্যমিক শিক্ষা হবে ৪ বছর (ক্লাস-IX থেকে ক্লাস-XII) এবং উচ্চ শিক্ষা ক্ষেত্রে বিশ্ববিদ্যালয় গুলোতে ৪ বছরের ডিগ্রি কোর্স এবং ১ বছরের মাস্টার্স কোর্সের সুপারিশ করা হয়। কারিকুলাম, সিলেবাস এবং পাঠ্যপুস্তকের বিষয়ে কমিশন প্রাথমিক স্তরে যোগ্যতাভিত্তিক একইরূপ কারিকুলামের সুপারিশ করে। শিক্ষার বিভিন্ন স্তরে মূল্যায়নের ক্ষেত্রে গ্রেডিং পদ্ধতি প্রবর্তনের উপর বিশেষ গুরুত্ব প্রদান করা হয়।